**Iubite, tu ce mai ştii de NOI?**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu aripa plină de vise

În treacăt m-ai atins

Şi gândurile stinse

Din nou mi le-ai aprins.

Îţi mulţumesc, iubite !

Mi-ai dăruit o stea !

Argintul din cuvinte

L-ai presărat în ea...

Şi zborul ţi-ai urmat

Încrezător în tine,

Pustie-n urmă m-ai lăsat

Când ai plecat din mine.

Eu-la marginea de oră ,

Tu-secunda ce-a trecut.

Într-o zbatere diformă

Simt ''jumate" atribut.

Dar te întreb acum

Dacă TU şi EU sunt doi,

Răzleţi , la capete de drum:

-Iubite, tu ce mai ştii de NOI?